**Dyddiad cyhoeddi:** 4 Rhagfyr 2023

**Cais Rhyddid Gwybodaeth** 272/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Byddwn yn ddiolchgar pe gallech gadarnhau'r canlynol:**

**(a) Pryd yn union y dechreuodd y gwaith o newid canopi’r orsaf yng ngorsaf Llandaf (rwy’n credu ei fod wedi dechrau yn 2019)?**

**(b) Pam fod y gwaith wedi cymryd o leiaf 4 blynedd heb ddiwedd mewn golwg?**

**(c) Pryd fydd y gwaith yn dod i ben?**

**(d) Gan fod dau deithiwr wedi llewygu ar drên gorlawn o Landaf i Gaerdydd yn gynharach y bore yma (28 Tachwedd), a fyddech cystal â chadarnhau pryd (yn union) y bydd y rheilffordd o Landaf yn dechrau derbyn trenau newydd a chapasiti ychwanegol?**

**YMATEB**

Cwestiwn a)

Cafodd y prosiect ei drosglwyddo i TrC fel cynllun wedi’i gwblhau’n rhannol wrth drosglwyddo asedau ar 28 Mawrth 2020.

Cwestiwn b)

Er bod y gwaith wedi cael ei ohirio i ddechrau oherwydd y pandemig, bu diwydrwydd dyladwy, a arweiniodd at yr angen am waith dylunio ychwanegol. Fel rhan o’r broses hon, roedd angen i ni ailymgysylltu â’r contractwr a’r dylunydd gwreiddiol er mwyn cwblhau’r gwaith.

Cwestiwn c)

Mae’r rhaglen ddiweddaraf ar gyfer cwblhau yn dangos dyddiad 19 Rhagfyr 23.

Cwestiwn d)

Bydd y rheilffordd o Landaf yn dechrau derbyn trenau newydd a chapasiti ychwanegol yn ystod haf 2024.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".